**M-am topit!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am topit!...

M-am topit în focul dragostei fierbinţi,

Încă un an, şi-am renăscut la libertate

Cu credinţă-n viaţa cea fără de moarte

Doamne-n harul mare şi-n făgăduinţi -

Care-n suflet puse, mi-au sădit dorinţi

Din lumina crucii-n jertfa-Ţi revărsate!

Ele, mi-au trezit în minte dorul arzător

De-a urca pe scara îngerilor pân’la cer,

De-a gusta-n trăire-al dragostei mister

Prin Fiul Tău Doamne... ca Mântuitor,

Care a trecut prin moarte fiind biruitor

Ca în jertfa-I sfântă pe veci să nu pier!

M-am topit în focul dragostei... curate,

Încă un an, şi-am învăţat din noua viaţă

Ce frumseţi se nasc în orice dimineaţă

Când prin îndurări de har sunt arătate -

Atâtea binecuvântări... ce sunt turnate

Pentru-a dispersa din cale nori şi ceaţă.

Tot mai luminoasă, mi-este viaţa-n cale

Când privesc atent, la Jertfa de la Calvar

Care-a deschis lumii poarta cea de har

Înălţându-Ţi Doamne, imnuri de-Osanale

Pentru viaţa nouă,... -n cântări triumfale

Strălucind din Golgota, lumii veşnic Far!

Flavius Laurian Duverna

31 decembrie 2015